Timerna III Amud lqehwa lǧwahi n tlata d aṛba n tmeddit unebdu, ad ččen tanilt s iniɣman akked tabuẓt llan wid is-yeqqaṛen tabuẓt llan wid is-yeqqaren arkul, arkul-agi s temẓin i t-xeddmen ad seḥnent timẓin ad tt-ẓḍent. Zik ula d iffer n tneqlin ur yettruḥu ara ad yejmaɛ iffer s iffer ad t-sseɣrent ad t-yečč lmal di ccetwa. Zik netteg acewwaḍ, acewwaḍ ad yegg am tqarqucin-agi n tura i txeddment i lemḥaǧeb, ad xedment acewwaḍ deg uyefk neɣ deg yiɣi mi ara yili yinebgi ad txedment deg udi, ad t-ggent d tiqaṛqucin ad t-jebdent s iḍuḍan ulaḥed am tura akkaz, ad ijbed d ifassen ad yeww ad ifettet cwiṭ cwiṭ. Aḥeddur s uwren n yirden deg wass n ṭacuṛt ulac axxam ur netteg ara aḥeddur. Nxeddem lemsemmen, tiɣrifin llant teɣrifin n lebṣel llant teɣrifin timsarḥin llant daɣen teɣrifin yettewwan am lesfenǧ tura ulac wid i ten-yesnen ad wwent am lesfenǧ ad tegreḍ yiwet umbad ad tt-tjebḍeḍ sin ad ternuḍ fella-s tayeḍ-nni qqarenas tiɣrifin n lmatteb. Yella seksu n ubelluḍ, seksu n temẓin, yella uḥetil llan wid i s-yeqqaren aberbuc llan wid i s-yeqqaren aḥetil, aḥetil-agi ad issa aclim agercal-nni n temẓin mi ara yaddi di tessirt, azuran-nni ad iḍegger ma d wayeḍ ad t-sxedmen. Zik tilawin ad xedment lacan ɣer tessirt-nni ttawazent deg iḍ axaṭar ur ẓrint melmi ad tent-id-ṣṣaḥ nnuba. Zik agercal n yirden i tettent tlawin, zik tameṭṭut meḥquret kullec i wargaz axaṭar irgazen xeddmen lgara msakit.